**Nøyaktighet:** Denne artikkelens nøyaktighet er omstridt. Opplysningene i artikkelen bør sjekkes mot kilder.

**Svensker** (svensk: svenskar) er betegnelsen på den etniske gruppen som er etterkommere etter svensker som opprinnelig kommer fra Sverige. Svensker har felles slekt, kultur, historie og språk. Svensker utgjør majoriteten av befolkningen i Sverige, der det bor cirka 8 millioner svensker. Svensker er også utbredt i Norden, spesielt i Finland. Totalt er det rundt 12–13 millioner mennesker med svensk eller delvis svensk opphav i verden[*når?*].

Betegnelsen
-----------

Ordet «svensk» er avledet av navenet på den urgermanske stammen som kalles sveaere, som bodde i det som i dag er Midt-Sverige. Den romerske historikeren Tacitus skrev om sveaere i boken *Germania*; han omtalte dem med det latinske navnet *suiones*.

Historie
--------

### Opphav

Svenskene som alle de andre germanske folk har sitt opphav fra den indo-europeiske folkevandringen. Da indo-europeerne kom til Norden utviklet de stridsøkskulturen som munnet ut i den nordiske bronsealderen. Den nordiske bronsealderen utviklet seg til den nordiske jernalderen. Det er i etterkanten av disse epokene svenskene skilte seg fra andre germanske stammer som bodde i Skandinavia.

Den første omtalen av forfedrene til svenskene i proto-historien var av den romerske historikeren Tacitus, som omtaler dem som Suiones i sin bok *Germania*. I boken beskriver han dem som en mektig stamme med en mektig flåte*.*

### Folkevandringstiden og vendeltiden

Folkevandringstiden i Sverige var preget av klimasjokket i 535–536, som antas å ha rystet det skandinaviske samfunnet til sin kjerne. Så mye som 50 % av befolkningen i Skandinavia antas å ha dødd som et resultat av de dramatiske natur- og klimaendringene, og den fremvoksende vendeltiden viser en økt militarisering av samfunnet. Det er funnet flere områder i Sverige med rike gravgaver, blant annet godt bevarte båtgraver ved Vendel og Valsgärde, og gravhauger ved Gamla Uppsala. Disse gravområdene ble brukt i flere generasjoner. Noen av rikdommene ble trolig ervervet gjennom kontroll av gruvedistrikter og produksjon av jern. Sutton Hoo-hjelmen ligner veldig på hjelmer i Gamla Uppsala, Vendel og Valsgärde, noe som viser at den angelsaksiske eliten hadde omfattende kontakter med den svenske eliten.

Med opphav i det halv-mytiske Scandza (som dagens historikere tror er Götaland[]), krysset en befolkning av Gotere Østersjøen rundt 200 år e. Kr. De bosatte seg i Skytia, i det nåværende Ukraina og ved Svartehavskysten. Etter romerikets undergang i det femte og sjette århundre utviklet denne befolkningen seg til to adskilte folkegrupper; vestgotere og østgotere. Vestgoterne etablerte et kongdømme i Iberia og Sør-Frankrike, mens østgoterne etablerte seg i Italia og nåværende Kroatia.

### Vikingtiden

Svenske vikinger spilte en betydelig rolle i vikingtiden, en periode som strakte seg fra det 8. til det 11. århundre, da skandinaviske sjøfarere og krigere – kjent som vikinger – herjet og utforsket ulike deler av verden. Vikingene fra Sverige var kjent for sine sjøferdigheter, handelsaktiviteter og militære ekspedisjoner. De spredte sin innflytelse over Østersjøen, Russland, Baltikum og andre områder.

### Referanser

1. ↑  Ethnolougue report for USA
2. ↑  Estonian Institute om estlandssvenskar
3. ↑  «Sifo, Din egen livsønskning». Arkivert fra originalen 4. mars 2021. Besøkt 19. januar 2009.
4. ↑  Døpte, konfirmerte, viet og begravet seg i Svenska kyrkans ordning år 1970-2006
5. ↑  «Antal betjente i de bidragsberettige trossamfunn 2006». Arkivert fra originalen 25. februar 2009. Besøkt 19. januar 2009.
6. ↑  «Befolkningsstatistik i sammandrag 1960-2015». *web.archive.org*. 27. mars 2016. Archived from the original on 27. mars 2016. Besøkt 17. mai 2023. CS1-vedlikehold: Uheldig URL (link)
7. ↑  Benario, Herbert W. (1. juli 1999). *Tacitus: Germania* **(engelsk)**. Liverpool University Press. s. 56. ISBN 978-1-80034-609-3.
8. ↑  Sørensen, Marie Louise Stig. "History of Europe: The Bronze Age". Encyclopædia Britannica Online. hentet 17 Mai 2023.
9. ↑  Sørensen, Marie Louise Stig. *History of Europe: The Bronze Age*. Encyclopædia Britannica Online. Hentet 17. mai 2023.
10. ↑  Benario, Herbert W. (1. juli 1999). *Tacitus: Germania* **(engelsk)**. Liverpool University Press. s. 56. ISBN 978-1-80034-609-3.
11. ↑  Benario, Herbert W. (1. juli 1999). *Tacitus: Germania* **(engelsk)**. Liverpool University Press. s. 57. ISBN 978-1-80034-609-3.
12. ↑  Ström, Folke: Nordisk Hedendom, Studentlitteratur, Lund 2005, ISBN 91-44-00551-2 (first published 1961) among others, refer to the climate change theory.
13. ↑  Nyheter, S. V. T.; Eriksson, Benny (9. mai 2016). «Mytisk extremvinter visade sig stämma». *SVT Nyheter* **(svensk)**. Besøkt 17. mai 2023.
14. ↑  Hawkes, Christopher (29. februar 1976). «Aspects of Anglo-Saxon Archaeology: Sutton Hoo and other discoveries. By Rupert Bruce-Mitford.». *The Antiquaries Journal*. 1. 56: 104–105. ISSN 0003-5815. doi:10.1017/s0003581500019892. Besøkt 17. mai 2023.
15. ↑  «Goth | History, Types, & Facts | Britannica». *www.britannica.com* **(engelsk)**. 12. mai 2023. Besøkt 17. mai 2023.
16. ↑  Jones, Gwyn (2001). *A History of the Vikings* **(engelsk)**. Oxford University Press. ISBN 978-0-19-280134-0.